

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

KÖZSÉGI KÖZIGAZGATÁSI HIVATAL

Általános közigazgatási és társadalmi tevékenységi osztály

Szám: 451-6/2023-IV/01

Kelt: 2024. január 23-án

Z e n t a

A hiányszakmák hallgatói ösztöndíjairól szóló szabályzat (Zenta Község Hivatalos Lapja, 16/2013., 25/2017., 31/2021. és 15/2022. sz.) 9. szakasza alapján, Zenta község Községi Közigazgatási Hivatalának az általános közigazgatási és társadalmi tevékenységi osztálya kiírja az alábbi

**PÁLYÁZATOT**

**a Zenta község területén lakóhellyel rendelkező egyetemistáknak, akik hiányszakmákra kerülnek iskoláztatásra a 2023/2024. tanévben való ösztöndíjazásáról**

**I.**

A pályázatot a 2023/2024. tanévben **10** hallgatónak az ösztöndíj odaítélésére írjuk ki, akiknek lakóhelye Zenta község területén van.

Az I. pont értelmében az ösztöndíjak odaítélésekor az ösztöndíjak legalább felét (50%-át) azoknak a hallgatóknak ítéljük oda, akik valamely felsőoktatási intézményen vannak, amelynek székhelye a Szerb Köztársaság területén van.

**II.**

Az ösztöndíj nominális összege hallgatónként havonta **9.000,00** dinárt tesz ki és a 2023. október 01-től a 2024. június 30-áig terjedő időszakban kerül kifizetésre.

A hallgató, aki szerződést köt az ösztöndíjazásról Zenta községgel, jogosult az iskoláztatás befejezéséig, minden következő tanévben meghosszabbítani ezen jogosultságát, a feltétellel, hogy legkésőbb a folyó év november 10-éig megküldi Zenta községnek a bizonyítékokat arról, hogy továbbra is eleget tesz az ösztöndíj használatára előirányozott feltételeknek.

A hallgató, aki számára odaítélésre kerül az ösztöndíj, köteles a tanulmányok befejezését követően az első hat hónapban munkahelyet keresni Zenta község területén, és mint munkanélküli személy bejelentkezni a Nemzeti Foglalkoztatási Hivatalba Zentán.

**III.**

A felsőoktatási intézmények hallgatóinak az ösztöndíj odaítélésének feltételei az alábbiak:

- hogy a tanulmányok első fokozatának hallgatói (alapvető akadémiai tanulmányok és alapvető szakmai tanulmányok), hogy a tanulmányok második fokozatának hallgatói (akadémiai mesterképzés, szakosított szakmai tanulmányok, specialista akadémiai tanulmányok) vagy a tanulmányok harmadik fokozatának hallgatói (doktori akadémiai tanulmányok,),

- hogy a Szerb Köztársaság állampolgárai,

- hogy lakóhelyük Zenta község területén van az ösztöndíj odaítélésére vonatkozó jelentkezés előtt legalább egy évig és az ösztöndíj odaítélésére való jelentkezés benyújtásának napján,

- hogy nem ismételtek meg egy tanulmányi évet sem,

- hogy hallgatók, akiket hiányszakmákra képeznek,

- hogy egyidejűleg nem kapnak több ösztöndíjat vagy hitelt a köztársasági, illetve tartományi, városi és községi költségvetésből, és

- nincs kötelezettségük, amely kizárná, hogy a tanulmányok befejezését követően a munkahelyet Zenta község területén keressék.

**IV.**

Az ösztöndíj odaítélésére a pályázati jelentkezés a kitöltött formanyomtatványa mellé, amely közzé lett téve Zenta község hivatalos honlapján ([www.zenta-senta.co.rs](http://www.zenta-senta.co.rs/)) és a Községi Közigazgatási Hivatal hirdetőtábláján, a jelölt csatolja az alábbiakat:

- az Szerb Köztársaság állampolgársági bizonylatát,

- a lakóhelybizonylatot, amelyet a Szerb Köztársaság Belügyminisztériuma ad ki, a hallgatóra vonatkozóan,

- a személyi igazolvány fénymásolatát (a leolvasó kivonatát) a hallgatóra vonatkozóan,

- a felsőoktatási intézmény igazolását a tanulmányok során a letett vizsgák átlagosztályzatának a magasságáról, illetve a bizonylatot az összes letett vizsgáról az osztályzatokkal együtt, vagy más okiratot, amelyet a felsőoktatási intézmény ad ki az átlagosztályzatokról a pályázat kiírásának napjáig,

- a tanulmányok első évén levő hallgatók esetében – a középiskola mind a négy osztálya bizonyítványának hitelesített fénymásolata,

- a felsőoktatási intézmény igazolása, hogy a hallgató első alkalommal iratkozott be a meghatározott tanulmányi évre a tanévben, amelyben megjelent a pályázat, és megszerezte az évről évre való beiratkozás feltételét,

- a hallgató nyilatkozata, amelyet a közjegyző, illetve a bíróság vagy városi, illetve községi közigazgatás előtt hitelesítenek, amelyekre nem neveztek ki közjegyzőt, hogy nem használója más ösztöndíjnak vagy hitelnek a köztársasági, illetve a tartományi költségvetésből, a városi és községi költségvetésből, vagy, amennyiben használója, hogy a jelen községi ösztöndíj megszerzését követően lemond a többi ösztöndíjról és hitelről a köztársasági, tartományi, városi vagy községi költségvetésből.

A jelentkezés mellett beadandó többi dokumentum:

- rövid életrajz, amely tartalmazza a család összetételét és a hallgató közös háztartásának összetételét,

- a Szerb Köztársaság Belügyminisztériuma által kiadott, a fiatalkorú személyek lakóhelybizonylata, akikkel a hallgató közös háztartásban él,

- a személyi igazolvány fénymásolata (a leolvasó kivonata) a háztartás minden tagjára vonatkozóan, kivéve a fiatalkorú személyeket, akikkel a hallgató közös háztartásban él,

- a halotti anyakönyvi kivonatot, ha a hallgató szülője elhunyt,

- a Belügyminisztérium igazolása vagy más bizonyíték, hogy a szülő ismeretlen lakóhelyen, illetve tartózkodási helyen található, ha a szülő eltűnt, vagy más okokból ismeretlen helyen tartózkodik,

- jövedelemigazolás, illetve más igazolás a jövedelemről három hónapra vonatkozóan, amelyek megelőzik a jelentkezés benyújtásának hónapját, a közös háztartás minden tagjára vonatkozóan, aki jövedelmet valósít meg (keresetigazolás a munkáltatótól, az Adóhivatal igazolása a jövedelemről, mezőgazdászok, vállalkozók vagy önálló tevékenységet folytatók esetében, a vagyonról, a tőkéről, a szerzői jogokról, az ipari tulajdon jogáról, igazolás az öregségi, rokkant, illetve családi nyugdíjról a Köztársasági Nyugdíj- és Rokkantbiztosítási Alaptól, bizonylatot a kifizetett térítményről munkanélküliség esetén a Nemzeti Foglalkoztatási Hivataltól, jogerős bírósági határozat, a család eltartott tagjainak az eltartásáról a rokonok által, illetve bírósági kiegyezés, amelyet a rokonnal kötöttek, összhangban a törvénnyel, amely a családi viszonyokat rendezi, vagy bizonyíték, hogy az illetékes bíróság előtt eljárás indult a rokon és stb. eltartási kötelezettsége céljából stb.),

- igazolást illetve bizonylat a kataszteri jövedelemről az előző évre vonatkozóan, a közös háztartás minden tagjára vonatkozóan vagy jegyzék, amely tartalmazza a családi háztartás minden tagjának az adatát (családi és utónév, egyik szülő neve és a polgár személyi száma) együtt a nyilatkozattal a jóváhagyásról, hogy Zenta község eljárásának szükségleteire (pályázat) betekintést végezzenek, beszerezzék és feldolgozzák az adatokat a tényekről, amelyekről hivatalos nyilvántartást vezetnek az Ingatlan-nyilvántartó Hivatalban (kataszter),

- munkanélküliségi bizonylatot a közös háztartás tagjai számára, akik nincsenek munkaviszonyban a Nemzeti Foglalkoztatási Hivataltól, illetve a Köztársasági Nyugdíj- és Rokkantbiztosítási Alaptól a biztosított minőségéről és a biztosítási időszakokról, akik nincsenek munkanélküli személyként bejelentve,

- a közös háztartás munkanélküli tagjának a nyilatkozatát a jövedelem mértékéről, amelyet idénymunkák ellátásával vagy hasonló módon valósít meg,

- a rendes tanulói minőségről szóló igazolást az iskoláskorú gyermekek esetében,

- a hitelesített egészségügyi könyv, illetve egészségügyi kártya fénymásolata a biztosítottról (kivonat a leolvasóról), a közös háztartás tagjaira vonatkozóan, amennyiben kizárólag mezőgazdasági termeléssel foglalkoznak vagy háztartásbeli nők vagy férfiak,

- a hallgató folyószámla-kártyája mindkét oldalának a fénymásolata,

- a hallgató nyilatkozata, miszerint nincs munkaviszonyban,

- a tanulmányok nyelvére vonatkozó nyilatkozat és nyilatkozatot az oktatás nyelvéről a középiskolában.

**V.**

A pályázatot közzé kell tenni Zenta község hivatalos honlapján és a Községi Közigazgatási Hivatal hirdetőtábláján, a kiírt pályázatról a tájékoztatást pedig a helyi kábeltelevízióban.

**VI.**

A pályázati jelentkezések benyújtásának határideje a pályázat közzétételétől számított 15 nap.

**VII.**

Az előirányozott határidő után beérkezett jelentkezéseket, valamint a nem teljes dokumentációval ellátott jelentkezéseket, a nem megfelelő formanyomtatványon benyújtott jelentkezéseket vagy a jelen pályázat rendeltetésével ellentétes jelentkezéseket, és a nem aláírt jelentkezéseket nem vitatjuk meg. A nem teljes pályázati anyagot nem fogjuk értékelni és pontozni.

Nem határidőben benyújtott jelentkezésnek az a jelentkezés tekintendő, amely a jelentkezési határidő lejárta után lett átadva.

Nem teljes jelentkezésnek tekintendő a jelentkezés, amely nem tartalmazza az összes szükséges, a pályázatban felsorolt dokumentációt.

**VIII.**

A pályázati jelentkezéseket személyesen, vagy posta útján lehet átadni a következő címre: ZENTA KÖZSÉG, Általános közigazgatási és társadalmi tevékenységi osztály, 24400 ZENTA, Fő tér 1. sz., 31-es iroda.

A borítékon kötelezően fel kell tüntetni: AZ ÖSZTÖNDÍJAK ODAÍTÉLÉSÉRE KIÍRT PÁLYÁZATRA, NEM FELBONTANI.

Kiegészítő információért forduljon a 024/655-428-as telefonszámra.

Sarnyai Rózsa Edit okl. jogász s.k. a Zentai Községi Közigazgatási Hivatal

vezetője